Filip Suma

Filip Suma i njohur edhe si Filip Çeka (Shkodër, 1826 - Shkodër, 1895) i biri i Zefit të Pjetër Andrea Sumës, ishte pinjolli i një familjeje reshpere shkodrane.  Ka qenë ndër 500 nënshkruesit e telegramit Degës së Lidhjes së Prizrenit për Shkodrën që iu dërgua Kongresit të Berlinit përkundër lëshimeve territoriale të Vilajeteve të Shkodrës dhe të Dibrës.

Më tej, mori pjesë në ekspeditën në mbrojtje të Gucisë, ku shkodranët i drejtoi Jusuf agë Sokoli. Ishte gjithashtu pjesë e parisë së vilajetit në bisedimet e ashpërsuara që u zhvilluan me Hysen Pashën për lëshimin e Ulqinit.

Për kontributet e tij për atdheun, shteti shqiptar më 1978 e dekoroi "Për veprimtari patriotike" dhe banesa e tij u pajis me pllakatë dhe u shpall monument kulture më 1963.
 Shih edhe 
 Rilindja Kombëtare

 Referime 

Kategoria:Vdekje 1895
Kategoria:Njerëz nga Shkodra
Kategoria:Lidhja e Prizrenit
Kategoria:Katolikë shqiptarë